laion/Wikipedia-Exotic huggingface dataset:
Tallinna Ülikooli eesti keele ja kultuuri instituut

Tallinna Ülikooli Eesti Keele ja Kultuuri Instituut oli Tallinna Ülikooli instituut. Instituut loodi Tallinna Ülikooli struktuurireformi käigus eesti filoloogia osakonna baasil alates 1. jaanuarist 2008. Järgmise struktuurireformiga läks see Tallinna Ülikooli humanitaarteaduste instituudi koosseisu. Eesti Keele Instituut Eesti Instituut Instituudi koduleht
Keele ja Kirjanduse Instituut

Keele ja Kirjanduse Instituut (KKI) oli Eesti NSV Teaduste Akadeemia instituut. Selle instituudi baasil loodi 1993. aastal Eesti Keele Instituut. Keele ja Kirjanduse Instituudi uurimused Eeva Ahven "Pilk paberpeeglisse: Keele ja Kirjanduse Instituudi kroonika 1947–1993". Toimetaja Maria-Maren Sepper. Eesti Keele Sihtasutus, Tallinn 2007, 1414 lk; ISBN 9789985791776
Auris Rätsep

Auris Rätsep (sündinud 2. jaanuaril 1969 Paides) on Eesti ettevõtja. Lõpetas 1987. aastal Tallinna 7. Keskkooli (hilisem Tallinna Inglise Kolledž) ja on TIK Vilistlaskogu liige, 2015. aastal algatas koolis tegutsenud sulgpallitreener Koit Muru mälestusturniiri (Muruturniir, www.muruturmiir.ee) traditsiooni. Töötanud 1989–1990 Kommertskeskuses INREKO Eesti ja Venemaa kaubandusspetsialistina, 1990–1993 INREKO Laeva AS / Lindaliini (Linda Line / Estonian New Line) reisijateveo osakonna looja ja juhatajana ning 1993 Olari Taali meeskonnas Eesti Hoiupanga müügijuhina. 1993. aastal asutas plaadifirma Aidem Pot (Records). Asutas koos Tiit Trevega 1999. aastal festivali "Hea Toidu Festival – Grillfest" ja on alates 2007. aastast selle peakorraldaja (Eesti Festivalid). 1998. aastal asutas koos Ivar Männikuga Eesti popmuusika aastaauhinna Kuldne Plaat (www.kuldneplaat.ee). Eesti Barbecue Assotsiatsiooni, Eesti Grilliliidu (www.grilliliit.ee) ja Avalike ürituste korraldajate liidu (www.liit.ee) asutaja. Eesti Messid (www.eestimessid.ee), Eesti Festivalid (www.eestifestivalid.ee), Eesti Konverentsid (www.eestikonverents.ee) ja Eesti Kontserdid (www.eestikontserdid.ee) asutaja.
Jõgikond

Jõgikond ehk jõe valg(a)la on ala, kust jõgi saab oma vee. Jõe valglal saab eristada maapealset ja maa-alust valglat, mis ei ühti, sest maapealne ja maa-alune veelahe ei lange kokku. Maailma suurima jõgikonnaga jõgi on Amazonas (6 144 727 km²). Jõgikonna pindala mõõdetakse enamasti ruutkilomeetrites. EnDic2004 = Environmental Dictionary 2004 = Keskkonnasõnaraamat 2004. Tartu: Mats, Tallinn: Tallinna Raamatutrükikoda. [1] (vaadatud 29.06.2010)
Nikolai Žukovski

Nikolai Žukovski (vene keeles Николай Егорович Жуковский, Nikolai Jegorovitš Žukovski; 17. jaanuar (vkj 5. jaanuar) 1847 Orehhovo, Pokrovi maakond, Vladimiri kubermang, praegune Sobinka rajoon, Vladimiri oblast – 17. märts 1921 Moskva) oli Venemaa mehaanikateadlane ja matemaatik, kes tegutses aero- ja hüdrodünaamika alal. Žukovski oli Peterburi Teaduste Akadeemia korrespondentliige. Teda tuntakse kui Venemaa lennunduse isa. 1858 alustas õpinguid Moskva 4. gümnaasiumis, mille lõpetas 1864. 1868 lõpetas Moskva ülikooli matemaatika-füüsikateaduskonna. 1876 sai magistrikraadi, magistritöö teema oli "Vedela keha kinemaatika". 30. aprillil 1882 kaitses doktoritöö «О прочности движения» (O protšnosti dviženija) rakendusmatemaatikas, vabatõlkes võiks pealkiri olla 'liikumise tugevusest (vastupidavusest)'. Žukovski oli Moskva ülikooli professor. Tema õpilaste hulgas on Jānis Akermanis (John D. Akerman), Aleksandr Arhangelski, Leonid Assur, Nikolai Delone, Aleksandr Mikulin, Leonid Leibenzon, Boriss Stetškin, Sergei Tšaplõgin ja Andrei Tupolev. 1894 Keiserlik Peterburi Teaduste Akadeemia korrespondentliige 1905–1921 Moskva matemaatikaühingu president (Московское математическое общество) 1910 Tartu ülikooli auliige 1910 Moskva ülikooli teeneline professor Tema nime kannavad Aero- ja Hüdrodünaamika Keskinstituut ehk TsAGI (ЦАГИ – Центральный аэрогидродинамический институт им. профессора Н. Е. Жуковского, Professor N. J. Žukovski nimeline Aero- ja Hüdrodünaamika Keskinstituut) ja Žukovski linn ning Kuu kraater taevakeha tagaküljel, Õhujõudude Inseneriakadeemia, Žukovski rahvusvaheline lennujaam (IATA: ZIA, ICAO: UUBW) (Международный аэропорт «Жуко́вский») (55°33′12″ 38°09′06). Kutta-Žukovski teoreem Žukovski Lennuväe Akadeemia MAGI NACA – National Advisory Committee for Aeronautics L’Etablissement Central de l’Aérostation Militaire Meudonis, Pariisi eeslinnas Tiivaprofiil Tuuletunnel [http://letopis.msu.ru/peoples/926 Летопись Московского университета] Nikolai Žukovski Nikolai Egorovich Zhukovsky 2003, S. Strizhevsky, Nikolai Zhukovsky: Founder of Aeronautics, "The Father of Russian Aviation" TsAGI ajalugu Avioprofiilide teatmik 22. mai 2014, Мосфильм 1950, Жуковский, youtube.com
West Bromwich

West Bromwich on linn Inglismaal West Midlandsi linnkrahvkonnas Sandwellis. Linn asub 8 km Birminghamist loodes. 2001. aastal elas West Bromwichis 136 940 inimest. West Bromwichi on esmamainitud "Viimsepäevaraamatus" 1086. aastal. 12. sajandist oli seal benediktlaste klooster. 19. sajandil avastati kivisöe leiukohad ning linn kasvas tänu tööstusele kiirelt. 1950. ja 1960. aastatel asus linna märkimisväärne hulk immigrante Indiast ning Kariibi mere saartelt. 1970.–1980. aastate majanduslangus sundis sulgema mitmeid kohalikke tehaseid. 20. sajandi lõpuaastatest on piirkonnas loodud uusi ettevõtteid, mis on veidi leevendanud tööpuudust, kuid see on siiski kogu linnkrahvkonna suurim ning on 2008. aastast uue majanduslanguse tõttu jälle kasvanud. United Kingdom Census 1991 West Bromwich Albion FC
Barnsley

Barnsley on linn Inglismaal Lõuna-Yorkshire'i linnkrahvkonna Barnsley ringkonnas. Linn asub 19 km Sheffieldist põhjas, 27 km Leedsist lõunas ja 23 km Doncasterist läänes. 2001. aastal elas Barnsleys 71 599 inimest. Barnsley oli varem eeskätt kivisöe kaevandamise ja klaasivalmistamisega tegelev tööstuslinn. 20. sajandil nende tööstusharude tähtsus vähenes. Barnsleys on pikk puhkpilliorkestrite traditsioon. Barnsley FC
Sinsheim

Sinsheim on linn Saksamaal Baden-Württembergi liidumaal. Linn asub 22 km Heidelbergist kagus ja 28 km Heilbronnist loodes. 2010. aastal elas Sinsheimis 35 392 inimest. Linna peamised vaatamisväärsused on auto- ja tehnikamuuseum, mida külastab üle miljoni inimese aastas, ja keskaegne vanalinn. Tehnikamuuseumi lähedal asub 30 000 pealtvaatajat mahutav jalgpallistaadion, mis on klubi TSG 1899 Hoffenheim kodustaadion. Register of German municipalities (2022), vaadatud 7.10.2023.
Nikolaus Friedrich Hermann Spindler

Nikolaus Friedrich Hermann Spindler (ka Nikolai Spindler; 24. jaanuar / 5. veebruar 1831 Haljala – 15. november / 27. november 1894 Kursi) oli Eestimaa vaimulik. Ta õppis Gahlnbäcki erakoolis, aastatel 1844–1848 Tallinna gümnaasiumis ning aastatel 1848–1849 Tartu Ülikoolis filoloogiat ja aastatel 1849–1852 usuteadust. Pärast ülikooli lõpetamist tegutses koduõpetajana Harku mõisas ja Tallinnas. Aastal 1855 oli ta prooviaastal Tallinna Püha Vaimu koguduses, seejärel reisis Saksamaal. Ordineeriti 17. novembril / 29. novembril 1857 õpetajaks. Ta oli aastatel 1857–1870 Harju-Madise ja Harju-Risti koguduse õpetaja. Aastatel 1870–1878 oli ta Harju-Madise koguduse õpetaja, olles samal ajal Lääne-Harju praostkonna praost ning aastatel 1872–1878 Eestimaa konsistooriumi assessor. Aastatel 1878–1880 oli ta Kuressaare Laurentiuse koguduse abiõpetaja ja gümnaasiumi usuõpetuse ülemõpetaja. Aastal 1880 oli ta Tartu gümnaasiumi usuõpetuse ülemõpetaja, aastatel 1881–1894 Tartu linna vikaarõpetaja ja vangla vaimulik. Tema isa Georg Wilhelm Spindler oli Haljala Püha Mauritiuse koguduse õpetaja, vend Bernhard Justus Thomas Spindler oli Lihula ja Kirbla Püha Nikolause koguduse õpetaja, vennapoeg Hermann Spindler oli Ridala Püha Maarja Magdaleena koguduse õpetaja, vennapoeg Friedrich Spindler oli Haapsalu Püha Johannese koguduse õpetaja, hiljem fotograaf ja ajalehe Revaler Zeitung toimetaja. Poeg August Friedrich Spindler oli arst. Liivi Aarma Põhja-Eesti vaimulike lühielulood 1525-1885 Tallinn 2007 Die evangelischen Prediger Livlands bis 1918. Böhlau Verlag Köln, Wien 1977
Coventry

Coventry on linn Inglismaal West Midlandsi linnkrahvkonnas. See on suuruselt Inglismaa üheksas ja kogu Suurbritannia üheteistkümnes linn. Coventry elanike arv koos ümbritsevate aladega (linnkrahvkonna linnaosa) oli 2010. aastal 315 800. Coventry asub 153 km Londoni keskusest loodes ja 31 km Birminghamist idas. Coventry sõlmis maailma esimese sõpruslinna sideme Stalingradiga Teise maailmasõja ajal. Linnas tegutsevad Coventry Ülikool ja Warwicki Ülikool. Linna lähedal Bagintoni külas asub Coventry lennujaam. Coventry City FC http://www.citypopulation.de/php/uk-england-westmidlands.php?cityid=E35001376 http://www.citypopulation.de/php/uk-england-westmidlands.php?cityid=E35001376
Allan Jakobi

Allan Jakobi (sündinud 26. jaanuaril 1973) on eesti akordionist. Ta õppis akordionimängu Georg Otsa nimelises Tallinna Muusikakoolis. Jakobi mängib nii klassikalist kui ka džässiimprovisatsiooni ning viljeleb eri stiile. Jakobi on ansambli Apelsin akordionimängija. "Ansambli Apelsin koosseis ansambli veebilehel". Originaali arhiivikoopia seisuga 3. juuni 2018. Vaadatud 4. juunil 2018.
Zera Yacob Amha Selassie

Zera Yacob Amha Selassie (sündinud 17. augustil 1953 Addis Abebas) on Etioopia keiserliku perekonna pea (Etioopia kroonprints) alates 17. veebruarist 1997. Ta on viimase keisri Haile Selassie I pojapoeg. Ta on abielus Nunu Getaneh'ga ja neil on üks tütar, printsess Lideta Zara Yacob. The Crown Council of Ethiopia Imperial Ethiopian College of Heraldry of the Solomonic Crown The Royal Ark
Jun'ichirō Koizumi

Jun'ichirō Koizumi [džunitširoo koidzumi] (lihtsustatud kirjapilt Junichiro Koizumi; jaapani keeles 小泉 純一郎 (Koizumi Jun'ichirō); sündinud 8. jaanuaril 1942 Yokosukas) on Jaapani poliitik. Ta oli Liberaaldemokraatliku Partei esimees 24. aprillist 2001 kuni 20. septembrini 2006 ja Jaapani peaminister 26. aprillist 2001 kuni 26. septembrini 2006.
Hermann Spindler

Hermann Spindler (15. detsember/27. detsember 1860 Lihula – 18. aprill/30. aprill 1893 Ridala) oli Eesti vaimulik. Ta õppis aastatel 1875–1879 Tallinna toomkoolis ja 1879–1886 Tartu Ülikooli usuteaduskonnas. Ordineeriti 1. veebruaril / 13. veebruaril 1887 õpetajaks. Ta oli aastatel 1886–1887 Vändra ja Käru koguduse adjunktõpetaja, 1887–1888 Mihkli Miikaeli koguduse adjunktõpetaja ja 1888–1893 Ridala Püha Maarja Magdaleena koguduse õpetaja. Tema isa Bernhard Justus Thomas Spindler oli Lihula ja Kirbla Püha Nikolause koguduse õpetaja, vanaisa Georg Wilhelm Spindler oli Haljala Püha Mauritiuse koguduse õpetaja, onu Nikolaus Friedrich Hermann Spindler oli Harju-Madise ja Harju-Risti koguduse õpetaja, vend Friedrich Spindler oli Haapsalu Püha Johannese koguduse õpetaja, hiljem fotograaf ja ajalehe Revaler Zeitung toimetaja. Die evangelischen Prediger Livlands bis 1918. Böhlau Verlag Köln, Wien 1977 Die Pastoren des Konsistorialbezirk Estland 1885-1919. Böhlau Verlag Köln Wien
Jette

Jette on kohaliku omavalitsuse üksus (vald) Belgias Pealinna Brüsseli piirkonnas.  Maroko – Sidi Bibi  Mehhiko – Jojutla Bevolking per gemeente op 1 januari 2020  Jette – pildid, videod ja helifailid Wikimedia Commonsis Jette koduleht
Friedrich Spindler

Friedrich Spindler (ka Fritz Spindler; 2. august/14. august 1866 Lihula – 6. november 1920 Garmisch-Partenkirchen) oli Eesti vaimulik ja baltisaksa ajakirjanik. Ta on õppinud Kollmanni Gümnaasiumis ja aastatel 1883–1887 Tartus gümnaasiumis. Tartu Ülikoolis õppis ta aastal 1887 arstiteadust, aastal 1888 keemiat ja aastatel 1890–1894 usuteadust. Prooviaastal oli ta aastal 1895 Kuusalu, Nissi ja Narva Aleksandri koguduses. Ordineeriti 10. märtsil/22. märtsil 1896 Tallinnas õpetajaks. Ta oli aastatel 1896–1898 Eestimaa vikaarõpetaja, aastatel 1898–1906 oli ta Haapsalu Püha Johannese koguduse õpetaja. Aastal 1906 lahkus ta vaimulikuametist. Seejärel oli ta aastal 1908–1918 Tallinnas fotograaf, samuti oli ta ajalehe Revalsche Zeitung toimetaja. Elu lõpus elas ta Garmisch-Partenkirchenis, kus ta ka suri. Tema isa Bernhard Justus Thomas Spindler oli Lihula ja Kirbla Püha Nikolause koguduse õpetaja, vanaisa Georg Wilhelm Spindler oli Haljala Püha Mauritiuse koguduse õpetaja, onu Nikolaus Friedrich Hermann Spindler oli Harju-Madise ja Harju-Risti koguduse õpetaja, vend Hermann Spindler oli Ridala Püha Maarja Magdaleena koguduse õpetaja. Die Pastoren des Konsistorialbezirk Estland 1885-1919. Böhlau Verlag Köln Wien
Kardheinalised

Kardheinalised (Ceratophyllaceae) on sugukond kaheidulehelisi taimi, mis kuulub vanema klassifikatsiooni järgi seltsi tulikalaadsed. 2009. aasta APG III süsteem liigitab sugukonna kardheinalaadsete seltsi. Sellesse sugukonda kuulub ainult üks perekond – kardhein. See on Eesti pärismaises taimestikus esindatud kahe liigiga. An update of the Angiosperm Phylogeny Group classification for the orders and families of flowering plants: APG III
Näsiniinelised

Näsiniinelised (Thymelaeaceae) on sugukond seltsist mürdilaadsed. Sellesse sugukonda kuulub umbes 50 perekonda kokku umbes 900 liigiga. Sugukond on Eesti pärismaises taimestikus esindatud ühe liigiga – näsiniin. Daphne – näsiniin Gyrinops
Mürdilaadsed

Mürdilaadsed (Myrtales) on selts kaheidulehelisi taimi. Cronquisti süsteemis klassifitseeritakse mürdilaadsete seltsi järgmised taime sugukonnad: Combretaceae Crypteroniaceae Lythraceae – kukesabalised Melastomataceae Myrtaceae Oliniaceae Onagraceae – pajulillelised Penaeaceae Punicaceae Sonneratiaceae Thymelaeaceae – näsiniinelised Trapaceae. APG süsteemis (1998) klassifitseeritakse mürdilaadsete seltsi järgmised taime sugukonnad: Alzateaceae Combretaceae Crypteroniaceae Heteropyxidaceae Lythraceae – kukesabalised Melastomataceae Memecylaceae Myrtaceae Oliniaceae Onagraceae – pajulillelised Penaeaceae Psiloxylaceae Rhynchocalycaceae Vochysiaceae APG III süsteemis klassifitseeritakse mürdilaadsete seltsi järgmised taime sugukonnad: Alzateaceae Combretaceae Crypteroniaceae Heteropyxidaceae Lythraceae – kukesabalised Melastomataceae Myrtaceae Oliniaceae Onagraceae – pajulillelised Penaeaceae Psiloxylaceae Rhynchocalycaceae Vochysiaceae
Siiri Iismaa

Siiri Epp Iismaa (sündinud Canberras) on eesti päritolu Austraalia molekulaarbioloog ja biokeemik. Töötades Austraalias ja USAs on ta uurinud mitmeid olulisi bioloogilise tähtsusega proteiine ja tema uurimustulemused on edukalt selgitanud nende proteiinide struktuuri ja funktsiooni ensümoloogilisel ja füsioloogilisel tasemel. Canberras sündinud Siiri Epp Iismaa on teise põlve väliseestlane. Tema mõlemad vanemad töötasid meditsiinis ja see mõjutas laste karjääri valikut – pere kõik kolm tütart on täna seotud teadusega. S. Iismaa alustas põllumajandustaimede geeniuuringutega ja sellest ajast on tema nimel tänini mitu ristikheina patenti. Viimasel ajal on dr Iismaa uurinud ühte proteiini nimega TG2 ja leidnud, et TG2 kuju ja asukoht mõjutavad tema tegevust. TG2 on pikliku kujuga ning see seob ennast mitmesuguste retseptorite külge aidates nende kaudu naha haavadel ja silma võrkkesta kriimustustel paraneda ning soodustades südamelihase paranemist peale infarkti. TG2 kuju raku sees on enamasti kokkutõmubunud, aga kui TG2 seob ennast kaltsiumiga, siis muutub selle kuju pikerkuseks. Kusjuures tal on eriline ensümaatiline tegevus, mida tal väljaspool rakku tavaliselt ei ole. Selle tegevusega TG2 muudab teisi proteiine rakus ja kui seda ensümaatilist tegevust aktiveeritatakse peaajuvähirakus, siis vähirakk enam ei jagune. Hiljuti on dr Iismaa leidnud oma uurimisrühmaga, kuidas südamelihase raku pinnal olevat alfa1-adrenoretseptori aktiveerimine toimetab kaltsiumi südamelihase rakku ja võimaldab südame kokkutõmbumist. Alfa1-adrenoretseptorite aktiveerimine aitab haigel südamel kokku tõmbuda, kui beeta‐adrenoretseptorid südamelihase raku pinnal kahanevad, näiteks peale isheemiatõbe, infarkti või südamepuudulikkuse puhul. Praegu dr Iismaa ja tema töörühm uurivad, miks südamelihase rakud tekivad kindlal hulgal organismi embrüonaalses eas ning ei jagune lapsepõlvest saadik ja miks neid ei asendata ka hävimise korral, näiteks peale infarkti. Tegemist on südamelihase raku pinnal oleva retseptoriga. Esialgsed uurimustulemused näitavad, et peale infarkti, kui selles retseptoris on mutatsioon, mis väldib retseptori korralikku töötamist, siis südamelihase rakud jagunevad ja asendavad hävitatud rakke. Dr Iismaa püüab leida kliinikus kasutamiseks sobivat vahendit, mis takistaks selle retseptori mõju südamelihases peale infarkti. "Püramiidi tipus", ETV, 15. aprill 2012
Pediaater

Pediaater ehk lastearst on pediaatriaga tegelev arst või arstiteadlane.
Piret Järvis

Piret Järvis-Milder (sündinud 6. veebruaril 1984 Tallinnas) on eesti muusik ja teleajakirjanik. Piret Järvis-Milder on lõpetanud Tallinna 21. Keskkooli. Seejärel õppis Concordia Rahvusvahelises Ülikoolis meedia ja suhtekorralduse erialal[viide?]. Hiljem õppis Tartu Ülikoolis ajakirjandust ja kommunikatsiooni[viide?]. Laulma hakkas kolmeaastaselt[viide?], hiljem õppis klaverit ja kitarri[viide?]. Piret Järvis-Milder on üks kolmeliikmelise tüdrukutebändi Vanilla Ninja liikmeid, kus mängib kitarri ja laulab ning mille koosseisus esindas 2005. aastal Eurovisioonil Šveitsi. Ta kirjutab ka laule. Vanilla Ninja läbimurdehiti "Club Kung Fu" sõnad, nagu ka paljude teiste Vanilla Ninja lugude sõnad ja viisid on tema kirjutatud. 2002. aastal juhtis ta TV3 saateid "Suve Fizz" ja "Meeletu maailm". 2004. aasta sügisest pühendus ta ainult muusikale, kuid hakkas juba 2005. aasta sügisel juhtima telesaadet "Malaisia". Hiljem töötas ta MTV Eesti saatejuhina. 2011. aastast töötab ta Eesti Televisiooni saatejuhi ja toimetajana. Teiste seas on ta juhtinud ja toimetanud selliseid saateid nagu "Pealtnägija" , "Eesti Laul", "Terevisioon", "TeadusEST". 3. augustil 2017 abiellus ta Gruusias Egert Milderiga. Augustis 2020 sündis neile tütar, märtsis 2023 poeg. "Piret Järvis hakkas jälle koolis käima". Kroonika. 8. detsember 2010. Vaadatud 22. veebruar 2024. Gruusias abiellunud Piret Järvis-Milder peab teise peo Eestis, Õhtuleht, 14. august 2017. https://elu24.postimees.ee/7744584/klops-meil-on-uus-mees-majas-piret-jarvis-milder-jagas-esimest-pilti-pisipojast?utm_campaign=7744584&utm_medium=banner&utm_source=mail.ee
Thomas Cole

Thomas Cole (1. veebruar 1801 Bolton – 11. veebruar 1848 Catskill, New Yorgi osariik) oli Inglismaal sündinud Ameerika maalikunstnik. Teda peetakse Hudsoni jõe koolkonna rajajaks. Nii Hudsoni jõe koolkonna kui ka Cole'i teostes kujutati realistlikult ja üksikasjalikult Ameerika maastikku ja metsikut loodust, mis oli romantismi ja naturalismi tunnuseks. Teda mõjutasid Euroopa kunstnikud, kuid tema loomingus avaldub tugev ameerikalik tundelaad. Tema maalid on tüüpiliselt allegoorilised ning kujutavad sageli väikeseid figuure või struktuure tujukate ja esilekutsuvate loodusmaastike vastu seatuna. Tema teoseid on tihti peetud konservatiivseteks ning need kritiseerivad tema kaasaja industrialiseerimist, urbanismi ja läände laienemist. Thomas Cole sündis Inglismaal Lancashire'i krahvkonnas Boltonis. Ta kolis 1818. aastal koos perekonnaga USA-sse, esmalt Steubenville'i Ohio osariigis, kaks aasta hiljem Philadelphiasse. Ta õppis ringireisiva kunstniku John Steini käe all ja aastatel 1823–1824 maastikumaali Phildadelphia kunstikoolis Pennsylvania Academy of the Fine Arts. 1822. aastal hakkas Cole tegema portreemaale. Järgmistel aastatel hakkas ta keskenduma maastikumaalidele. Suurema osa tema esimestest töödest kujutasid loodust, tavaliselt Hudsoni jõe orgu ja Catskilli mägesid, mille piirkonnas ta ise ka elas. Aastatel 1831–1832 reisis Cole Itaalias. Ta külastas Itaalias mitmeid antiikseid varemeid ja kujutas neid ka oma maalidel, näiteks maalidel "Aqueduct near Rome" ("Akvedukt Rooma öähedal"; 1832), "Roman Campagna" (1843) ja "Arch of Nero" ("Nero kaar"; 1846). Itaalias olles pani Cole paika oma ambitsioonikaima töö kontseptsiooni: selleks tööks oli viiest maalist koosnenud sari "Impeeriumi kulg" ("The Course of Empire"). 1836. aastal valminud sari peegeldavad nostalgiliselt idüllilist karjaseelu ja Cole'i isiklikku vastuseisu USA president Andrew Jacksonile. Tema 1836. aasta maal "The Oxbow" ("Jõesoot") sisaldab paljusid tema varasemate maastikumaalide teemasid, kõrvutades taltsutamata looduse "tsiviliseeritud" maaga. Elu hilisemas osas keskendus Cole enam religioossetele või vaimseid teemasid edastatavatele teostele. 1842. aastal tegi ta neljast teosest koosneva allegoorilise sarja "The Voyage of Life", mis kujutab üksikisiku elukäiku. Tema 1847. aasta maal "Prometheus Bound", mis põhineb Kreeka müüdil "Aheldatud Prometheus", on arvatud väljendavat abolitsionistlikke meeleolusid. Cole'i üks viimaseid maastikumaale "Cross at Sunset" (1848) jäi lõpetamata. Ta suri samal aastal 47-aastaselt. Cole'i teosed asuvad tänapäeval mitmetes suurtes ja riiklikes muuseumides, näiteks Metropolitani Kunstimuuseumis New Yorgis, Bostoni Kunstimuuseumis Museum of Fine Arts ja Washingtoni Kunstimuuseumis National Gallery of Art. "Titaani karikas" (1833) "Jõesoot (Connecticuti jõgi Northamptoni lähistel)" (1836) "Eedeni aed" (1828) "Vaade Niagara joale eemalt" (1830) "Impeeriumi kulg: täiuslikkus" (1835–1836) "Impeeriumi kulg – mahajäetus" (1836) "Minevik" (1838), Mead Art Museum "Kodu metsas" (1847), Reynolda House Museum of American Art "Akvedukt Rooma lähedal" (1832) Thomas Cole. Encyclopædia Britannica. Vaadatud 10.10.2017
Wigan

Wigan on linn Inglismaal Suur-Manchesteri linnkrahvkonnas. Linn asub 13 km Boltonist edelas, 16 km Warringtonist põhjas ja 26 km Manchesterist idaloodes. 2001. aastal elas linnas 81 203 inimest. http://www.citypopulation.de/UK-Cities.html Wigan Athletic FC
Bradford

Bradford on linn Inglismaal Lääne-Yorkshire'i linnkrahvkonnas. Linn asub 14 km Leedsist läänes ja 26 km Wakefieldist loodes. 2001. aastal elas Bradfordis 293 717 inimest. Bradford City AFC Bradfordi Eesti Näitering https://www.britannica.com/place/Bradford-England  Bradford – pildid, videod ja helifailid Wikimedia Commonsis
Karakal

Karakal (Caracal caracal) on kaslaste hulka kuuluv kiskja. Mõned allikad ("Loomade elu") peavad karakali kasside perekonda kuuluvaks ja annavad tema nimeks Felis caracal. Tema tüvepikkus on 65–82 cm, saba 25–30 cm, mass 11–13 kilo, kõrvatutid on kuni 4,5 cm pikad. Need ongi andnud loomale nime: turgi keeltes tähendab kara-kulak musta kõrva. Kõrva likumist kontrollib kakskümmend lihast. Väliselt sarnaneb karakal ilvesega ja sellepärast on teda nimetatud kõrbeilveseks. Nad pole siiski lähisugulased. Karakal on ilvesest saledam, ka tema jalad on peenemad ja pikemad. Tema karvastik on harilikult liivakarva, kuid võib olla ka punakas või hallikas. Esineb melanootilisi isendeid. Karakal elab Aafrika kõrbetes ja savannides, Araabia poolsaare kõrbetes ning Kesk- ja Ees-Aasiast kuni Ees-Indiani. Eristatakse 9 alamliiki, neist 7 Aafrikas ja 2 Aasias – Turkmeeni karakal (Felis caracal michaelis) ja india karakal (Felis caracal schmitzi). Karakal on peamiselt ööloom, kuid talvel ja kevadel liigub ka päeval. Ta elab meeleldi okassea- või rebaseurgudes, vahel mitu aastat järjest, aga kevaditi võib ka lihtsalt põõsa all puhata. Saaki (peamiselt närilised ja damaanid) ta ei aja taga, vaid püüab tabada mõne pika, kuni 4,5 meetri pikkuse hüppega. Ta sööb ka siile, okassigu, roomajaid, putukaid, noori jaanalinde, väikekiskjaid ja väiksemaid antiloope. Pojad, keda on 1–4, sünnivad aprilli alguses ja kasvavad aeglaselt. Ronimises ja hüppamises on karakalid väga osavad. Nad võivad püüda lendava linnu, aga õhku tõusvast linnuparvest koguni mitu lindu. Nad võivad elada looduses 12 aastat, vangistuses 17 aastat. Vanasti dresseeriti Indias ja Iraanis karakale jahiloomadeks. Inimesega harjuvad nad suhteliselt kergesti ja USAs peetakse neid koduloomadena. Avgan, B., Henschel, P. & Ghoddousi, A. (2016). Caracal caracal. IUCNi punase nimestiku ohustatud liigid. IUCN 2016.
Mansfield

Mansfield on linn Inglismaal Nottinghamshire'i krahvkonnas. 2011. aastal elas Mansfieldis 67 885 inimest. Mansfieldis on suur turuväljak, mille lähedal asuvad muuseum ja teater, mis asutati 1910. aastal kinona. Mansfield Town
Tugitool

Tugitool ehk leentool on ühe inimese istumiseks mõeldud, seljatoe ja käetugedega, tavaliselt polsterdusega tool. diivan kanapee kiiktool